Επωνυμία:

Διακριτικός Τίτλος:

Διεύθυνση:

Αριθμός Γ.Ε.ΜΗ: (εφεξής “Επιχείρηση”)

Προς τη

NΕΧΙ ΠΛΗΡΩΜΩΝ ΕΛΛΑΣ Α.Ε.

Τηλέφωνο:

Email:

Ημερομηνία / /

Κύριοι,

H Επιχείρησή μας έχει συμβληθεί με τη NΕΧΙ ΠΛΗΡΩΜΩΝ ΕΛΛΑΣ Α.Ε. (εφεξής “NEXI”) βάσει της υπ’αριθ.

/ / Σύμβασης συνεργασίας (εφεξής «**Σύμβαση**»), για την αποδοχή των σε αυτή σημειούμενων Καρτών. Στο πλαίσιο της Σύμβασης αυτής επιθυμεί να προσφέρει στους Κατόχους τη δυνατότητα αγοράς προϊόντων και υπηρεσιών με μηνιαίες άτοκες δόσεις.

1. Τα επιμέρους στοιχεία του προτεινόμενου προγράμματος των μηνιαίων δόσεων στους Κατόχους έχουν ως εξής:

α. Ημερομηνία ενάρξεως προγράμματος : / /

β. Μέγιστος αριθμός μηνιαίων δόσεων :

Ο ακριβής, ανά Συναλλαγή, αριθμός δόσεων επιλέγεται από τον Κάτοχο εντός του ως άνω ορίου.

1. Ο αριθμός των δόσεων του προτεινόμενου προγράμματος δύναται να τροποποιείται κατόπιν σχετικού αιτήματος που υποβάλλει η Επιχείρησή μας, το οποίο η NEXI δύναται κατά περίπτωση και κατά την απόλυτη διακριτική της ευχέρεια να κάνει δεκτό, ενδεικτικά και όχι περιοριστικά, βάσει της εκάστοτε επιχειρηματικής της πολιτικής, του συναλλακτικού προφίλ της Επιχείρησής μας και του όγκου Συναλλαγών που πραγματοποιούνται στην Επιχείρηση με τις Κάρτες.
2. Η Επιχείρησή μας αναλαμβάνει την υποχρέωση να ενημερώνει τους Κατόχους, πριν την ολοκλήρωση της Συναλλαγής, για τη διαθεσιμότητα του προγράμματος.
3. Απαραίτητη προϋπόθεση για την εγκυρότητα του προγράμματος των μηνιαίων δόσεων είναι η χρέωση κάθε Συναλλαγής να πραγματοποιείται αποκλειστικά και μόνον ηλεκτρονικά, δηλαδή είτε μέσω των Συσκευών POS ή με άλλο ηλεκτρονικό μέσο που θα παρέχει η NEXI.
4. Η προμήθεια που η Επιχείρησή μας θα αποδίδει στη NEXI για τις εξοφλήσεις Συναλλαγών που θα εντάσσονται στο πρόγραμμα των μηνιαίων δόσεων δεν θα διαφέρει από το συμφωνημένο ποσοστό επί τοις εκατό (%), όπως αυτό έχει ορισθεί στο Παράρτημα II της μεταξύ μας Σύμβασης, όπως εκάστοτε ισχύει, ανά είδος Κάρτας.
5. Η Επιχείρησή μας αποδέχεται να της καταβάλλεται η Α΄ δόση κάθε Συναλλαγής που θα υπαχθεί στο πρόγραμμα των μηνιαίων δόσεων έως τριάντα (30) ημερών από την ημερομηνία ηλεκτρονικής καταχώρησης στη Συσκευή POS της εν λόγω Συναλλαγής και της αποστολής της στο σύστημα της NEXI ή στην Πύλη Πληρωμών της Επιχείρησης, σύμφωνα με τα οριζόμενα στη Σύμβαση.

Η Επιχείρηση θα ενημερώνεται για την καταβολή τόσο της Α΄ δόσης, όσο και των υπολοίπων, καθώς και για τις συνεπαγόμενες κρατήσεις μέσω των Εκκαθαριστικών Σημειωμάτων της παραγράφου 15 της μεταξύ μας Σύμβασης.

1. Τα μέρη αναγνωρίζουν και αποδέχονται ότι οσάκις η Επιχείρηση κάνει χρήση οιουδήποτε μηχανισμού προχρηματοδότησης σε σχέση με την πώληση αγαθών ή/και την παροχή υπηρεσιών από τρίτο μέρος με την καταβολή του τιμήματος σε μηνιαίες δόσεις, η NEXI, κατόπιν αναγγελίας του εν λόγω τρίτου μέρους, θα πιστώσει το τίμημα της Συναλλαγής στο λογαριασμό που υποδεικνύει το εν λόγω τρίτο μέρος και όχι στο Λογαριασμό, όπως ορίζεται στην παράγραφο 10.2 της Σύμβασης.
   1. Το παρόν έχει αόριστη διάρκεια και κάθε συμβαλλόμενος μπορεί να διακόψει το κατά τα ανωτέρω επιλεγέν πρόγραμμα αναίτια, με προειδοποίηση 5 ημερολογιακών ημερών.
   2. Σε περίπτωση σπουδαίου λόγου ο συμβαλλόμενος που τον επικαλείται μπορεί να αναστείλει το πρόγραμμα ή να καταγγείλει το παρόν άμεσα.
   3. Λήξη της ισχύος της Σύμβασης για οποιονδήποτε λόγο συνεπάγεται αυτοδίκαια και τη λήξη της ισχύος του παρόντος.
2. Η NEXI δικαιούται να τροποποιεί το ως άνω πρόγραμμα ή να το αντικαθιστά με άλλο, ενημερώνοντας την Επιχείρηση προ 15 τουλάχιστον ημερών. Στο ως άνω χρονικό διάστημα η Επιχείρηση πρέπει να γνωστοποιήσει στη NEXI την πρόθεσή της να ενταχθεί στο διαφοροποιημένο ή νέο πρόγραμμα, άλλως θεωρείται ότι δεν το αποδέχεται, οπότε το πρόγραμμα θα διακοπεί στο τέλος της προθεσμίας.
3. Το παρόν συμπληρώνει τη Σύμβαση, με την οποία είναι ένα όλο.

Με εκτίμηση,

ΥΠΟΓΡΑΦΕΣ ΝΟΜΙΜΩΝ ΕΚΠΡΟΣΩΠΩΝ ΚΑΙ ΣΦΡΑΓΙΔΑ ΤΗΣ ΕΠΙΧΕΙΡΗΣΗΣ

**ΓΙΑ ΤΗ NΕΧΙ ΠΛΗΡΩΜΩΝ ΕΛΛΑΣ Α.Ε. ΠΑΡΑΤΗΡΗΣΕΙΣ**

ΔΕΚΤΗ ❐ ΑΠΟΡΡΙΠΤΕΤΑΙ ❐

(υπογραφές)